OPIS NAPRAVE

*Kakšne vrste besedilo je opis naprave?*

To je besedilo, v katerem naštejemo značilnosti nekega izdelka oz. naprave. V njem povemo, čemu izdelek služi, kateri so njegovi sestavni deli, kako deluje in kakšna je zunanjost.

*V kakšni obliki so glagoli in kakšno je besedišče?*

Pri opisu naprave uporabljamo glagole v sedanjiku, v 3. osebi ednine (*Naprava je sestavljena iz …*) ali 1. osebi množine (*Napravo uporabljamo za …*).

Besedišče je strokovno (kar pomeni, da mora biti enopomensko).

*Kaj mora še vsebovati opis naprave in zakaj?*

Da bi opis naprave bolje in lažje razumeli, ker ima to besedilo praktičen namen, je zelo pomembno, da ob besedilo dodamo fotografije in skice o napravi, ki jo opisujemo. Tako bo naslovnik naše besedilo bolje razumel.

*Kje najdeno opise naprav?*

Opise naprav najdemo v navodilih za rabo pri vsaki napravi, ko jo kupimo. Vendar jih najdemo tudi v strokovnih in drugih bolj poljudnih revijah, v manjšem obsegu v dnevnem časopisju in reklamah, na spletu in še kje.